Kyllä, verkkoyhtiöiden hintataso voi vaihdella asiakasmääristä ja sähköverkon sijainnista riippuen. Maaseudulla sähköverkkopalvelun kustannukset ovat suuremmat asiakasta kohden kuin kaupungeissa.
PKS Sähkönsiirto Oy:n sähköverkon kokonaispituus on yli 21 000 km. Maakunta on harvaan asuttu, jonka vuoksi meillä on keskimäärin vain neljä asiakasta yhtä johtokilometriä kohden, kun useimmissa kaupungeissa asiakkaita on useita kymmeniä per kilometri. Kaupungeissa on näin jokaisen johtokilometrin ylläpitokustannuksia jakamassa huomattavasti suurempi joukko asiakkaita, jonka vuoksi verkkopalveluhinnat ovat halvempia maaseutuyhtiöihin verrattuna. Verkkoyhtiöiden hinnoittelua Suomessa ohjaa Energiavirasto.